stanford-oval/wikipedia huggingface dataset:
Kremlin kongressipalatsi
Aiheesta muualla

Kuvia tai muita tiedostoja aiheesta Kremlin kongressipalatsi Wikimedia Commonsissa
Palatsin kotisivu (venäjäksi)
Moskovan Kreml
Uspenskin katedraali • Arkkienkelin katedraali • Neitsyt Marian Ilmestyskirkko • Kahdentoista apostolin kirkko • Lasaruksen ylösnousemuksen kirkko • Ihmeiden luostari • Kristuksen taivaaseenastumisen kirkko •  Iivana Suuren kellotorni • Tsaarin kello • Tsaarin kanuuna • Kremlin suuri palatsi • Fasettipalatsi • Teremnoi-palatsi • Kremlin kongressipalatsi • Senaatin palatsi • Kremlin arsenaali • Kremlin asehuone • Aarrekammio • Katedraaliaukio • Iivanan aukio • Kremlin muuri • Kremlin tornit • Kremlin nekropoli • Kremlin tähdet
Rostyslav Bratun

Rostyslav Andrijovytš Bratun (ukr. Ростислав Андрійович Братунь; 7. tammikuuta 1927 Ljuboml – 7. maaliskuuta 1995 Lviv) oli ukrainalainen runoilija, libretisti ja poliitikko. Hänen teoksiaan on käännetty muun muassa venäjäksi, valkovenäjäksi, puolaksi, englanniksi ja portugaliksi.
Bratun syntyi yhteiskunnallisen vaikuttaja Andri Bratunin perheeseen. Hän valmistui Lvivin yliopistosta vuonna 1950 opiskeltuaan oikeustiedettä ja työskenteli toimittajana. Hän johti Ukrainan kirjailijaliiton osastoa Lvivissä vuodesta 1966, kunnes tuli erotetuksi tehtävistään vuonna 1980. Syynä oli esiintyminen puhujana epäselvissä olosuhteissa kuolleen lauluntekijä Volodymyr Ivasjukin hautajaisissa. Bratunista tuli Neuvostoliiton korkeimman neuvoston viimeisen toimikauden (1989) jäsen. Hän oli Ukrainan kansallisten symbolien käytön puolestapuhuja.
Bratun julkaisi monia runokokoelmia 1940-luvulta lähtien. Hänen sanoihinsa tekivät lauluja muiden muassa Anatoli Kos-Anatolskyi, Jevhen Kozak, Myroslav Skoryk ja Volodymyr Ivasjuk. Bratun teki libreton Kos-Anatolskyin oopperaan Zahrava (1959).
Teoksia

Veresen (1949)
Ja – syn Ukrajiny (1958)
Hrudka zemli (1962)
Pereh’restja (1969)
Oderžymist (1974)
Lito piznih’ žoržyn (1987)
Rugbyn SM-sarja

Rugbyn SM-sarja on rugby unionin korkein sarjataso Suomessa. Suomen rugbyliiton järjestämää kilpailua on pelattu yhtäjaksoisesti vuodesta 2002 lähtien.
Sarja pelataan kesäkuukausina rugbymaalein varustetuilla nurmikentillä. Vuosina 2012 ja 2013 SM-sarjassa pelasi viisi joukkuetta kaksinkertaisen sarjan, jonka voittanut joukkue pääsi suoraan finaaliin pelaamaan 2. ja 3. sijojen keskinäisen semifinaalin voittanutta joukkuetta vastaan. Vuonna 2014 sarjajärjestelmä uusittiin kokonaan, ja mestaruussarja pelattiin 10 joukkueen kesken yksinkertaisena sarjana, jonka jälkeen pudotuspeleissä pelattiin semifinaalit ja finaalit. Uudet joukkueet sarjaan olivat Old Town Shamrocks (Porvoo), Vaasa Wolves, Kuopio Rugby Club, Pori Bombers ja Espoo Rugby Club. Vuonna 2015 Vaasa Wolves joutui luovuttamaan sarjapaikkansa pelaajaresurssien puutteiden vuoksi.
Vuonna 2018 pelattavassa mestaruussarjassa on mukana kuusi joukkuetta. Uutena joukkueena sarjaan nousee virolainen Tallinna Kalev Rugby Club.
SM-sarjan alapuolella on kuuden joukkueen 1-divisioona, joukkueista yksi on SM-sarjaseuran kakkosjoukkue. Divisioonan runkosarjan toiseksi ja kolmanneksi parhaat pelaavat keskenään välierän, joiden voittaja pelaa divisioonan ensimmäistä vastaan divisioonafinaalin. Divisioonafinaalin voittaja pelaa vielä erikseen SM-sarjan pohjimmaista joukkuetta vastaan finaalipäivänä. Ottelun voittaja pelaa seuraavan vuonna SM-sarjassa.
Rugbyn SM-sarjan joukkueet vuonna 2024

| Joukkue | Kaupunki | Kotikenttä | Perustettu |
| --- | --- | --- | --- |
| Helsinki RC | Helsinki | Myllypuron liikuntapuisto | 1999 |
| Old Town Shamrocks | Porvoo | Hamarin nurmikenttä | 2011 |
| Tallinna Kalev RFC | Tallinna | Estonian National Cricket and Rugby Field | 2006 |
| Tampere RC | Tampere | Raholan urheilukenttä | 2001 |
| Eagles | Turku | Impivaaran jalkapallokenttä | 2002 |
| Warriors RC | Helsinki | Myllypuron liikuntapuisto | 2002 |
Suomenmestarit

2002 – Helsinki RC
2003 – Helsinki RC
2004 – Jyväskylä RC
2005 – Jyväskylä RC
2006 – Tampere RC
2007 – Tampere RC
2008 – Warriors RC
2009 – Warriors RC
2010 – Warriors RC
2011 – Warriors RC
2012 – Warriors RC
2013 – Tampere RC
2014 – Helsinki RC
2015 – Warriors RC
2016 – Helsinki RC
2017 – Jyväskylä RC
2018 – Warriors RC
2019 – Warriors RC
2020 – Helsinki RC
2021 – Helsinki RC
2022 – Helsinki RC
2023 – Warriors RC
Finaaliparit

2011: Warriors RC – Tampere RC
2012: Warriors RC – Eagles RFC
2013: Warriors RC – Tampere RC
2014: Helsinki RC – Warriors RC
2015: Helsinki RC – Warriors RC
2016: Helsinki RC – Warriors RC
2017: Jyväskylä RC – Helsinki RC
2018: Warriors RC - Helsinki RC
2019: Warriors RC - Jyväskylä RC
2020: Helsinki RC - Warriors RC
2021: Warriors RC - Helsinki RC
2022: Warriors RC - Helsinki RC
2023: Warriors RC - Eagles RFC
Dokumenttielokuva

Elokuvaohjaaja Mika Ronkainen seurasi kuvausryhmineen OYUS Rugby -joukkuetta, sen jäseniä ja pelejä Rugbyn SM-sarjassa vuonna 2007. Materiaalista leikattu elokuva Freetime Machos tuli Suomessa teatterilevitykseen maaliskuussa 2010.
Guimarinpäivännouto

| Guimarinpäivännouto> Uhanalaisuusluokitus |
| --- | --- |
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Malvales
Heimo::  Päivännoutokasvit Cistaceae
Suku::  Päivännoudot Helianthemum
Laji::  teneriffae
Kaksiosainen nimi
 Helianthemum teneriffae  Coss. 
Infobox OKVirheellinen NIMI-arvoIUCN-testi OK: 
Guimarinpäivännouto (Helianthemum teneriffae) on päivännoutokasvien (Cistaceae) heimoon, päivännoutojen (Helianthemum) sukuun kuuluva kasvilaji. Se on Teneriffan saarella kasvava harvinainen ja endeeminen laji, jolta tunnetaan vain yksi populaatio. Guimarinpäivännouto on luokiteltu Espanjassa uhanalaiseksi lajiksi ja se sisältyy myös Kanariansaarten suojeltavien lajien luetteloon.
Guimarinpäivännouto on kasvutavaltaan pysty ja pensasmainen laji, joka muistuttaa muita samantapaisia lajeja, mutta on erotettavissa niistä muun muassa lehtiensä ja kukkiensa koon perusteella. Guimarinpäivännoudon lehdet ovat soikeanpuikeita ja alle 3 cm pitkiä sekä korvakkeellisia. Guimarinpäivännoudon kukinto koostuu 4–12 kukasta, ja kukat ovat halkaisijaltaan 2 cm. Kukkien verholehdet ovat karvaisia.
Kurkkujärvi

| Kurkkujärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Mänttä-Vilppula
Koordinaatit:  62°04′26″N, 24°25′04″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Ruoveden alue (35.33)
Laskuoja:  Koivusuonoja 
Järvinumero:  35.335.1.004
Mittaustietoja
Pinnankorkeus:  107,2 m  
Rantaviiva:  3,096 km  
Pinta-ala:  23,393 ha  
Saaria:  1 
 fiKurkkujärvi 
Kurkkujärvi  on Pirkanmaalla Mänttä-Vilppulassa Vilppulan kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 23 hehtaaria ja se on 1,0 kilometriä pitkä ja 500 metriä leveä. Järvellä on kartan mukaan yksi saari. Sen rantaviivan pituus on 3,1 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Ruoveden alueella (35.33), jonka Ajosjärven valuma-alueeseen (35.335) se kuuluu. Järven vedenpinnan korkeus on 107,2 metriä mpy.
Guilty All the Same

| ”Guilty All the Same” Linkin Park |
| --- | --- | --- |

Singlen tiedot
 Albumilta: The Hunting Party
 Julkaistu: 6. maaliskuuta 2014
 Formaatti: digitaalinen lataus
 Tuottaja(t): Linkin Park
 Tyylilaji: alternative metal, rap metal
 Kesto: 05.55
 Levy-yhtiö: Warner Brothers Records
Linkin Parkin muut singlet
| ”A Light That Never Comes” 2013 | ”Guilty All the Same” 2014 | ”Until It’s Gone” 2014 |
Guilty All the Same on Linkin Parkin vuonna 2014 julkaistun kuudennen studioalbumin, The Hunting Party, ensimmäinen single, joka julkaistiin 6. maaliskuuta 2014 musiikintunnistuspalvelu Shazamissa. Kappaleella on mukana rap-artisti Rakim.
Hannibal King

Hannibal King
Hannibal King on kuvitteellinen hahmo joka esiintyy Marvel Comics sarjakuvissa. Hän esiintyi ensimmäisen kerran 1970-luvulla Tomb of Dracula -sarjakuvassa.
King elätteli itseään yksityisetsivänä kunnes erään tapauksen yhteydessä vampyyri Deacon Frost puri ja tappoi hänet. Kun King seuraavan kerran heräsi, hän tajusi kauhukseen olevansa elävä kuollut ja lupasi itselleen ettei siirrä kiroustaan eteenpäin. Tämä lupaus pakotti Kingin hankkimaan ravinnokseen tarvitsemaansa verta murtautumalla veripankkeihin tai syömällä ruumiista ja eläimistä. King päätti myös olla käyttämättä vampyyreille ominaisia voimiaan, sillä hän uskoi antavansa joka käyttökerralla pois osan hänen jäljellä olevasta inhimillisyydestään. Uudesta tilastaan huolimatta King jatkoi etsivän hommiaan mutta pystyi liikkumaan ulkona vain öisin.
Metsästäessään Deacon Frostia King törmäsi Blade-nimiseen vampyyrin metsästäjään. Frost oli myös vastuussa Bladen äidin kuolemasta. Vaikka King ja Blade eivät täysin luottaneet toisiinsa, he liittoutuivat silti tuhotakseen Deacon Frostin. Täytettyään tehtävänsä molemmat miehet erosivat ikuisina ystävinä.
Näiden tarinoiden aikana paljastettiin että King oli ollut vampyyri jo viiden vuoden ajan.
Kähäri

Kähäri voi tarkoittaa:
Kähäri, Turun kaupunginosa
Kähäri eli Gontšarovo, maalaiskunta Karjalankannaksella Venäjän Leningradin alueella
Kähäri, entinen Suomen Viipurin maalaiskunnan kylä Karjalankannaksella
Henkilöitä

Iris Kähäri, entinen Ijäs (1914–1995), kirjailija
Matti Kähäri (1912–1989), kouluneuvos ja kansanopiston rehtori
Simo Kähäri (1909–1994), toimitusjohtaja, teollisuusneuvos
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kähäri”, voi hakea sivunnimihaulla, laajalla sivunnimihaulla tai tekstihaulla.
Hekataios

Hekataios (m.kreik. Ἑκαταῖος) oli antiikin kreikkalainen nimi, joka voi viitata seuraaviin henkilöihin:
Hekataios Miletoslainen (n. 500 eaa.), historioitsija
Hekataios Abderalainen (n. 300 eaa.), filosofi ja historioitsija
Hekataios Eretrialainen (n. 300 eaa.), historioitsija
Hekataios Mytileneläinen (n. 100 eaa.), kuvanveistäjä
Koululainen

| Koululainen |
| --- | --- |

Kustantaja:  Otavamedia
Levikki:  26 394 (2014)
Perustettu:  1944
Päätoimittaja:  Erkki Meriluoto
Kotimaa:  Suomi
Sivukoko:  A4
Ilmestymistiheys:  12 kertaa vuodessa
Kieli:  suomi
Aiheesta muualla
koululainen.fi
Koululainen on suomalainen lapsille ja varhaisnuorille suunnattu lehti, joka käsittelee muun muassa koulunkäyntiä, idoleita, musiikkia, kirjoja, eläimiä ja harrastuksia. Lehden perusti Keijo Syväniemi[lähde? ] vuonna 1944. Tammikuussa 2009 päätoimittajana aloitti Ville Kormilainen ja vuoden 2012 lokakuussa Elli Mäkilä. Elokuussa 2015 päätoimittajana aloitti Emma Koivula ja tammikuussa 2024 Erkki Meriluoto. Ennen heitä päätoimittajana on ollut muiden muassa Sirkku Kuusava ja Raili Malmberg.
Lehti ilmesty 12 kertaa vuodessa. Siinä on artikkelien lisäksi muun muassa erilaisia kilpailuja. Yksi vakiokilpailuista oli pitkään ”Sulon lelu kateissa”. Syksyllä 2014 tehdyssä lehtiuudistuksessa kilpailun nimeksi tuli "Pätkän pallo". Kesäisin ilmestyy tavallista paksumpi erikoisnumero, jossa on puuhatehtäviä ja muuta kesäpuuhaa. Koululaisessa julkaistaan myös vitsejä, peliesittelyitä ja elokuva-arvosteluja. Lisäksi siinä on erilaisia kysymys–vastaus-palstoja kuten ”Koneen henki”, ”Helppis” ja "Eläinystävä". Vuonna 2017 sarjakuvina ovat Peräsmiehen poika sekä Sanni ja Joonas.
Koululaisen verkkosivuilla kävijät voivat keskustella turvallisesti lapsille sopivalla keskustelufoorumilla. Sivuston kävijät ovat lapsia ja nuoria ympäri Suomea ja myös ulkomailta. Verkkosivuilla julkaistaan myös erilaisia testejä, videoita ja artikkeleita sekä kaikki käynnissä olevat kisat. Koululainen järjestää syksyisin Reilu luokka -kisan. Keväisin lehti järjesti Tähti-kisaa. Viimeinen Tähti-kisa järjestettiin keväällä 2013.
Reilu luokka -kisa

Reilu luokka -kisan tarkoituksena on parantaa alakoululuokkien ryhmähenkeä ja vähentää koulukiusaamista. Ensimmäinen Reilu luokka -kisa järjestettiin vuonna 2006. Kisan voitti Vuosaaren 4C, joka sai palkinnoksi Sunrise Avenuen koulun bileisiin.
Vuonna 2007 kisaan osallistui 164 luokkaa ympäri Suomen. Kisan voitti vantaalainen Länsimäen alakoulun 5A-luokka, joka sai Sturm und Drangin kouluunsa esiintymään sekä muita palkintoja. Kisassa arvottiin myös kolme välipalkintoa: Kanan koulukäynti. Voittajaluokasta ja heidän bileistään tehtiin ohjelma MTV3:lle ja Juniori-kanavalle.
Vuonna 2008 kisan voitti Hyökännummen koulun neljäs luokka. Palkinnoksi luokka sai mm. Tea Hiillosteen kouluunsa esiintymään.
Vuonna 2009 kisa järjestettiin neljättä kertaa. Kisan teemana oli mediakasvatus. Kisa järjestettiin yhteistyössä mm. Aikakausmedian kanssa. Kisan voitti Salon Kirkonkylän koulun 6B-luokka, joka sai palkinnoksi luokkaretken Helsinkiin.
Tähti-kisa

Koululaisen Tähti-kisa oli Suomen ensimmäinen ja ainoa kykykisa alakouluikäisille. Siihen voivat osallistua kaikki alakouluikäiset lapset. Laji oli vapaa. Kisa järjestettiin viimeisen kerran keväällä 2013. Kisaan osallistuttiin lähettämällä lehden toimitukseen video taidostaan. Toimitus teki esivalinnan ja laittoi videot Koululaisen nettisivuille kävijöiden äänestettäväksi. Eniten ääniä saaneet pääsivät esiintymään finaaliin.
Ensimmäinen Tähti-kisa järjestettiin vuonna 2008. Tähti-gaalassa Huimalassa esiintyi 12 finalistia. Kisan voitti 7-vuotias Yasmin Janatuinen hiphop-tanssiesityksellään. Yleisöäänestyksen voitti Sonja Kokkonen rytmisellä voimistelulla. Ikimuistoisen esityksen veti myös mm. Iiris Uusitalo, joka lauloi suu kiinni. Tähti-gaalan juonsi Janne Kataja. Raadissa istui Haloo Helsinki! -yhtyeen Elli, opettaja Satu Ekuri, Risto Räppääjä eli Niilo Sipilä ja Koululaisen silloinen päätoimittaja Sirkku Kuusava.
Toinen Tähti-kisa käynnistyi tammikuussa 2009. Voittajiksi valittiin hämeenlinnalaiset akrobaatit Iida Vuorinen ja Emma Mollberg. Tilaisuuden juonsi Janne Kataja. Raadissa olivat HP Parviainen, Sara Säkkinen, Kristiina Wheeler ja Koululaisen päätoimittaja Ville Kormilainen.
Päätoimittajia

Hellin Tynell 1945–1949
Kalervo Hortamo 1949–1952
Keijo Syväniemi 1952–1964
Matti Kettula 1964–1967
Seppo Syrjö 1967–1972
Raili Malmberg 1972–1981
Anneli Pikkanen 1981–1990
Heljä Laukkanen 1990–1991
Sirkku Kuusava 1991–2009
Ville Kormilainen 2009–2012
Elli Mäkilä 2012–2015
Emma Koivula 2015–2023
Erkki Meriluoto 2024–
Aiheesta muualla

Koululaisen verkkosivut
Käheä-ääninen tyttö

| Käheä-ääninen tyttö – Kaalengo tsaj |
| --- | --- |
 Tuula Lind äitinsä sylissä ja lastenkodin pihalla.
Kirjailija:  Riikka Tanner, Tuula Lind
Kansitaiteilija:  Helena Kajander
Kieli:  suomi
Kustantaja:  Tammi
Julkaistu:  2009
Ulkoasu:  sid.
Sivumäärä:  286
ISBN:  978-951-31-4753-2
Löydä lisää kirjojaKirjallisuuden teemasivulta
Käheä-ääninen tyttö – Kaalengo tsaj on Riikka Tannerin ja Tuula Lindin tietokirja, joka käsittelee Suomen romaneja yhden karjalaisen romanisuvun kautta. Keskeisenä ovat Tuula Lindin lapsuus- ja nuoruusvuodet. Kirjan on kustantanut Tammi, ja se on julkaistu vuonna 2009. https://finna.fi/Record/3amk.120051
Tanner on käyttänyt aineistona julkista ja yksityistä arkistomateriaalia, lehtiartikkeleita, televisio-ohjelmia ja haastatteluja. Lähteet on lueteltu teoksen lopussa.
Panu Pulma antaa laajassa artikkelissaan kirjasta kiittävän arvion, jonka hän tiivistää: ”[Kirja] on loistava esimerkki historiantutkimuksesta, jolla on merkitystä.”
Anssi Sinnemäki viittaa omassa arviossaan Pulman kirjoitukseen: ”Kun kirjassa on noin paljon uutta alan erikoistuntijalle, jää vain arvattavaksi, miten paljon uutta tietoa kirja sisältää kaltaiselleni sivustaseuraajalle.” Sinnemäki toteaa, että kirja on hyvin kirjoitettu ja onnistuneesti rakennettu. Hän lisää, että kirjasta tulee mieleen Norman Mailerin klassikko Yön armeijat, jossa on kiehtovasti yhdistetty tietyn historian kuvaamiseen kaksi lähestymistapaa.
Aiheesta muualla

Gunni Nordström: Riikka Tanner & Tuula Lind: Käheä-ääninen tyttö - kaalengo tsaj (Kirja-arvostelu) Hufvudstadsbladet.  18.5.2009, päivitetty 27.6.2011. Arkistoitu 12.4.2017. Viitattu 14.4.2024. (ruotsiksi)
Mauru

Mauru voi tarkoittaa:
Mauru, kylä Juvalla
Mauru, kylä Ranualla
Maurumaa, kylä Uudessakaupungissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mauru”, voi hakea sivunnimihaulla, laajalla sivunnimihaulla tai tekstihaulla.
Maurus Servius Honoratus

Maurus tai Marius Servius Honoratus oli 300-luvun lopulla elänyt roomalainen grammaatikko, jota pidettiin aikansa oppineimpana miehenä Italiassa. Hänen tärkein teoksensa on Vergiliuksen kommentaari In tria Virgilii opera expositio, joka kattaa tämän kaikki teokset.
Macrobiuksen Saturnaliassa hänet on asetettu yhdeksi keskustelijoista. Teoksessa vihjataan hänen olleen pakana.
Vergiliuksen kommentaari on säilynyt kahtena eri versiona. Näistä ensimmäinen on suhteellisen lyhyt, jonka käsikirjoituksen sivuhuomatuksissa se on luettu Serviuksen tekemäksi. Toinen on puolestaan peräisin 900–1000-luvulta sisältäen saman tekstin, mutta huomattavasti laajennettuna. Runsaat lisäykset eroavat tyyliltään huomattavasti lyhyemmästä, mutta sen alkuperä on ilmeisesti vanhoissa ja nyt jo kadonneissa antiikin teksteissä, ja se lienee vain hieman ensimmäistä nuorempi.
Serviuksen muista töistä on säilynyt Ars grammatica, kokoelma kommentteja Aelius Donatuksen kieliopista, De finalibus, joka on tutkielma lopputavuista, sekä De centum metris, joka arvioi erilaisia runomittoja.
Hannibal (täsmennyssivu)

Hannibal voi tarkoittaa seuraavia:
Hannibal, karthagolainen sotapäällikkö
Hannibal Rhodoslainen, karthagolainen merikapteeni
Abram Petrovitch Hannibal (1697–1781), afrkkalainen prinssi ja venälainen kenraali
Hannibal Hamlin, Abraham Lincolnin varapresidentti
Hannibal Lecter, kuvitteellinen sarjamurhaaja
Hannibal, Thomas Harrisin romaani
Nuori Hannibal, elokuva Hannibal Lecterin nuoruudesta
Hannibal, elokuva Hannibal Lecterin vanhuudesta
Hannibal, Hannibal Lecteristä kertova televisiosarja
Hannibal, vuonna 1959 valmistunut italialainen elokuva
Hannibal, televisioelokuva Hannibalista
Hannibal, suomalainen rap-artisti
Hannibal King, Marvel Comicsin kuvitteellinen hahmo
Hannibal TV, tunisialainen televisiokanava
Hannibal, kaupunki Missourissa
HMS Hannibal (1779), 50-tykkinen neljännen luokan alus
HMS Hannibal (1782), 14-tykkinen sluuppi
HMS Hannibal (1786), 74-tykkinen kolmannen luokan linjalaiva
HMS Hannibal (1810), 74-tykkinen kolmannen luokan linjalaiva
HMS Hannibal (1854), 91-tykkinen toisen luokan linjalaiva, joka muutettiin potkurifregatiksi
HMS Hannibal (1896), Majestic-luokan taistelulaiva.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hannibal”, voi hakea sivunnimihaulla, laajalla sivunnimihaulla tai tekstihaulla.
Käentulikukka

| Käentulikukka |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit
Alakaari::  Koppisiemeniset
Luokka::  Kaksisirkkaiset Magnoliopsida
Lahko::  Lamiales
Heimo::  Syyläjuurikasvit Scrophulariaceae
Suku::  Tulikukat Verbascum
Laji::  lychnitis
Kaksiosainen nimi
 Verbascum lychnitis  L. 
Katso myös
   Käentulikukka Wikispeciesissä   Käentulikukka Commonsissa 
Infobox OKNimi-testi OK: 
Käentulikukka (Verbascum lychnitis) on tulikukkien suvun laji, jota esiintyy Euroopassa. Se on kaksivuotinen tiheäkarvainen ruoho, joka kasvaa 50–120 senttimetriä korkeaksi. Ruusukkeena kasvavien aluslehtien lapa on muodoltaan puikeasta pitkulaiseen. Kukinto on tavallisesti haarainen kerrannaiskukinto. Teriöt ovat keltaisia tai valkoisia.
Aiheesta muualla

Pohjolan kasvien pauloissa: Verbascum lychnitis – käentulikukka
Kasviatlas: Käentulikukka (Verbascum lychnitis)
ITIS: Verbascum lychnitis (englanniksi)
United States Department of Agriculture (USDA): Verbascum lychnitis (englanniksi)
Sally Potter

| Sally Potter |
| --- | --- |
 Sally Potter vuonna 2017.
Henkilötiedot
Koko nimi:  Charlotte Sally Potter
Syntynyt: 19. syyskuuta 1949 (ikä 75) Lontoo, Yhdistynyt kuningaskunta
Kansalaisuus:  Yhdistynyt kuningaskunta
Ammatti:  elokuvaohjaaja ja -käsikirjoittaja
Ohjaaja
Tunnetuimmat ohjaukset:  Orlando (1992)  The Tango Lesson (1997)  Mies joka itki (2000)  Yes (2004)
Aiheesta muualla
sallypotter.com
IMDb 
Elonet
Sally Potter (s. 19. syyskuuta 1949 Lontoo) on brittiläinen elokuvaohjaaja ja -käsikirjoittaja. Hän on opiskellut tanssia ja koreografiaa.
Lapsuus ja nuoruus

Sally Potter syntyi Lontoossa vuonna 1949 perheeseen joka oli taiteellinen. Hänen isänsä oli muotoilija ja runoilija ja hänen äitinsä oli muusikko. Hän kävi koulua Pohjois-Lontoossa ja oli jo nuorena päättänyt alkaa elokuvaohjaajaksi. Koulunsa päättymisen jälkeen hän jatkoi opiskelua Saint Martin's School of Artissa jossa oli vuoden opiskelemassa piirtämistä ja säveltämistä. Sen jälkeen hän siirtyi opiskelemaan tanssia ja koreografiaa London Contemporary Dance Schooliin jossa oli vuosina 1971–1974.
Ura elokuvien tekijänä

Vuosina 1969–1971 Potter teki useita kokeellisia elokuvia, muun muassa Black and White (1969), Play (1971), Daily (1971) ja Combines (1972). Hän teki myös 1970-luvulla töitä tanssijana ja esiintyi erilaisten ryhmien kanssa. Vuonna 1979 hän teki 16 mm filmille lyhytelokuvan Thriller. Hän tuotti, käsikirjoitti, ohjasi ja leikkasi sen itse. Siitä tuli kulttielokuva ja hän pääsi sen ansiosta ohjaamaan seuraavan elokuvansa The Gold Diggers (1983). Hän on sen jälkeen tehnyt kokeellisten elokuvien lisäksi myös hyvin menestyneitä elokuvia.
Potterin tunnetuimpia elokuvia ovat Orlando (1992), The Tango Lesson (1997), Mies joka itki (2000) ja Yes (2004).
Aiheesta muualla

Lodge, Guy: Interview Sally Potter: ‘There’s nothing like hearing a whole place vibrate with laughter’ The Guardian.  8.10.2017. Viitattu 1.3.2020. (englanniksi)
Potter, Sally: Films SallyPotter.com. Viitattu 1.3.2020. (englanniksi)
Minitaistelija

| Minitaistelija> Uhanalaisuusluokitus |
| --- | --- |
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Ahvenkalat Perciformes
Alalahko::  Labyrinttikalat Anabantoidei
Heimo::  Rihmakalat Osphronemidae
Alaheimo::  Paratiisikalat Macropodusinae
Suku::  Betta
Laji::  miniopinna
Kaksiosainen nimi
 Betta miniopinna  Tan & Tan, 1994 
Katso myös
   Minitaistelija Wikispeciesissä  
Infobox OKVirheellinen NIMI-arvoIUCN-testi OK: 
Minitaistelija (Betta miniopinna) on rihmakalojen (Osphronemidae) heimoon ja paratiisikalojen (Macropodusinae) alaheimoon kuuluva trooppisissa vesissä elävä äärimmäisen uhanalainen kalalaji.
Minitaistelijan maksimipituus on 2,4 cm.
Minitaistelijaa on tavattu ainoastaan Indonesiasta Pulau Bintanin alueelta Riaun saaristossa. Sen tulevaisuutta uhkaa elinympäristön muutos: luontaisten suometsien korvaaminen talousmetsillä.
Ruontakunen

| Ruontakunen |
| --- | --- |
Valtiot:  Suomi
Maakunnat:  Pirkanmaa
Kunnat:  Kuhmoinen
Koordinaatit:  61°35′43″N, 25°10′16″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Ylä-Karkjärveen 
Järvinumero:  14.224.1.005
Mittaustietoja
Pinnankorkeus:  115,9 m  
Pituus:  310 m  
Leveys:  180 m  
Rantaviiva:  0,726 km  
Pinta-ala:  3,146 ha  
Saaria:  ei saaria 
 fiRuontakunen 
Ruontakunen on Pirkanmaalla Kuhmoisissa Karklammen kylän lähellä sijaitseva lampi.
Maantietoa

Ruontakunen sijaitsee Ylä-Karkjärven länsipuolella, josta sen erottaa kapea kannas. Lammen pinta-ala on 3,1 hehtaaria, se on 300 metriä pitkä ja 200 metriä leveä. Lammella ei ole kartan mukaan saaria. Sen rantaviivan pituus on 750 metriä. Yhdystie 3291 kulkee lammen länsipuolelta ja lammen ympäristössä on asutusta, vapaa-ajan asuntoja ja peltoja.